
Første varamedlem i Solrenningslista Nathalia Yndestad Helland trer inn som fast medlem i kommunestyret, då Espen Helland frå Solrenningslista har flytta ut av kommunen.
Kommunestyret vel følgjande representant til DIHVA________
Kommunestyret vel følgjande varamedlem til samarbeidsutvalet for Mo skule_______
Politisk behandling
Bakgrunn
Espen Helland har flytta og har per i dag folkeregistrert adresse i ein annan kommune. Han er fast medlem i kommunestyret for Solrenningslista, for valperioden 2023-2027.
Ein folkevald går ut av vervet dersom hen flyttar frå kommunen. Kommunelova § 7-9 første ledd:
En folkevalgt som ikke lenger er valgbar til et folkevalgt organ, trer endelig ut av organet. En folkevalgt som er registrert som utflyttet fra kommunen eller fylkeskommunen, og derfor ikke lenger er valgbar, kan likevel tre inn igjen i vervet hvis han eller hun flytter tilbake igjen innen to år.
Kommunelova slår også fast at dersom eit medlem trer endeleg ut, skal varamedlem tre inn i den nummerordninga som dei er valt (§7-10, andre ledd). Ved kommunestyrevalet i 2023 vart Nathalia Yndestad Helland valt til 1. vara for Solrenningslista. 
Kommunestyret har i tillegg gjeve Espen Helland desse verva:
· Modalen sin representant for DIHVA – Driftsassistansen i Hordaland - Vann og avløp IKS
· Varamedlem til samarbeidsutvalet på Mo skule.
For DIHVA vel kommunestyret ein representant og ein vararepresentant. Vara for Helland er Petter Arnesen.
For samarbeidsutvalet vel kommunestyret eit medlem og eit varamedlem. Kommunestyret sin representant i samarbeidsutvalet er Nathalia Yndestad Helland.

Vurdering
Kommunelova legg til grunn at alle som vert registrert utflytta ikkje kan vere folkevald i den kommunen hen flyttar frå. Så lenge Espen Helland er folkeregistrert busett i ein annan kommune, kan han ikkje ha folkevalde verv i Modalen kommune. Når han ikkje lengre er valbar må kommunestyret ta stilling til dette:
1. Nytt medlem i kommunestyret
Nathalia Yndestad Helland rykker opp som fast medlem resten av valperioden.
2. Val av ny representant til DIHVA
Kommunestyret må velje ny representant for DIHVA som vil gjelde resten av valperioden, slik at kommunen har ein representant og ein vararepresentant.
Kommunestyret må vurdere om vararepresentant vert fast møtande eller om det skal veljast ein ny representant direkte, slik at vararepresentanten beheld sin rolle.
3. Val av varamedlem til samarbeidsutvalet for Mo skule
Kommunestyret må velje nytt varamedlem til samarbeidsutvalet

Rådmannen si tilråding:
Nathalia Yndestad Helland vert fast medlem i kommunestyret for resten av valperioden.
Kommunestyret må velje ny kandidat til DIHVA og til samarbeidsutvalet for Mo skule.

